An neizhour e oan bet é tiskouez da gamaraded ar skol-noz un nebeut eskern a oa bet goulennet genin tenniñ ag un nebeut boulloù-reboursadur, re ur penn-kazh (hibou moyen-duc). Un dra a ra vad dan den, dispenn pervezh ha diforch ar chlopennoù, ar plankennoù-skoaz, ar femurioù hag an tibiaioù,  ar chostezennoù, ar chajelloù distag... Diaes eo o stagiñ doch ur spesad bennak, gwir eo, àr-bouez ar chlopennoù (get sikour studi an dent), met dre gontiñ ar chlopennoù e ouier pet a loenedigoù a zo bet tapet, un nebeut deizioù zo, get an evn-preizh. Hag ur momandig e seblantont beviñ en-dro edan ho selloù kurius, en arbenn ma klaskit gouiet piv int. Ar wezh-mañ e oant tout muennoù (campagnols, ger kavet e levr an Ofis), ur seizh bennak, get o dent plat hag heñvel doch heskennoù. Domaj peogwir nhon  eus ket gellet keñveriiñ ar chlopennoù hag an dent dochtu, razh e oant hañval. Nhon eus ket gwelet dent ar milotennoù (mulots, morzigelloù e levr an Ofis), heñvel ar re-se doch hon re un tamm. Na re ar mingreigned (musaraignes), lemmoch hag hep toull etre an dent a-raok hag ar childent. Met èl-se e oa. Ha fromus eo gwelet, da skouer, askorn kroazell ur vuenn, hag ar femur a ya e benn just e toull ar groazell, tre èl ma ra hor femur en hor chroazell deomp-ni.  En em santout a raomp en un taol kazi  tost doch ar boudoù bihan-se en despet dar vevenn etre ar spesadoù, ha muioch choazh en despet dar vevenn etre ar re vev (mand omp choazh en o mesk) hag ar re varv.    Ur momant a studi an natur hag ivez a vetafizik ?